Usurbe

Usurbe Gipuzkoako erdialdeko mendi bat da, Murumendiko mendilerrokoa. 707 metroko altuera du.«Usurbe», Mendiak.eus. Beasaingo udalerrian dago; hain zuzen ere, mendiaren oinean dago Beasaingo herrigunea, hegoaldean.

 Gailurreko gurutzea 
Usurberen gailurrean gurutze zuri handi bat dago, bai eta Goierri eskualdearen zati handi bati telebista eta irrati seinalea ematen dion telekomunikazio antena erraldoia ere.

Gurutzea 1953ko abuztuaren 23an inauguratu zen, bere eraikuntzan 52 tona material erabili ziren eta 50 lan ordu behar izan ziren.

 Espainiako Armadaren helikopteroaren afera 

1996ko urriaren 25ean, Espainiako Armadako Paratxutisten Brigadako helikoptero bat bertan erori zen, eta gurutzea kaltetu zuen.

Aurrez, urriaren 20a eta 26 artean, espainiar militarrek maniobrak egin zituzten Goierri eskualdeko mendietan, bertako udalei inongo oharpenik egin gabe. Urriaren 22an, Beasaingo herriaren erdigunetik ibilgailu militarrak igaro ziren. «El 'tropezón' contra la cruz de Usurbe, hace 25 años», El Diario Vasco, 2021-10-17.

Goierritarren artean zabaldutako bertsioaren arabera, helikopteroa gurutzean zintzilikatutako ikurrina mozteko ahaleginean ari zela erori omen zen.

 Usurbe baserria 
Gailurretik metro gutxira, hego-ekialdean, dago Usurbe baserria.«Usurbe, baserria», Gipuzkoako Datu Espazialen Azpiegitura, Gipuzkoako Foru Aldundia.

 Ibilaldiak 
 Murumenditik: 20-30 min.
 Beasaindik: 1 ordu eta 15 minutu
 Ordiziatik: 1 ordu eta 30 minutu
 Mandubitik: 1 ordu eta 45 minutu

 Erreferentziak 

 Ikus, gainera 
 Murumendiko mendilerroa
 Gipuzkoako mendiak

 Kanpo estekak 

 Usurbe luberri.net webgunean
 Usurbe mendikat.net webgunean
 Beasaingo mendiak webgunea

Kategoria:Beasaingo mendiak
Kategoria:Murumendiko mendilerroa